قوبادى له‌ لاپه‌ڕه‌ى خوه‌ى له‌ تور كومه‌ڵاێه‌تى فه‌یسبوك نویساس: فلمه‌گه‌ێ باس له‌و مناڵه‌یله‌ كه‌ێگ ك له‌ كه‌مپ په‌نابه‌ره‌یل ژیان به‌نه‌ سه‌ر و وه‌خاتر جه‌نگ داعش ماڵه‌یل خوه‌ێان هیشتنه‌سه‌جی.
ئه‌و دراوه‌ر ناودار كورده‌ ، ئه‌وه‌یش خستگه‌سه‌ روێ ، له‌ی پرووژه‌ شه‌ش ده‌راوه‌ر له‌ هه‌رێم كوردستان و توركیه‌ ئه‌ڕا ماوه‌ێ دو مانگ له‌ كه‌مپه‌یل ئاواره‌گان مناڵه‌یل له‌ تیمه‌یل شه‌ش و هه‌شت نه‌فه‌رى هوكاره‌ى شێوه‌ێ ڤیدیوگردن و وێنه‌ گردن و هه‌میش ڕه‌وش دروس كردن فلم له‌ سینه‌ما كه‌ن تابتوێه‌نن بیرو ئاوات و ڕه‌نجه‌گانیان نیشان بێه‌ن.
وه‌قسه‌ێ به‌همه‌ن قوبادى ئامانج یه‌كه‌م و سه‌ره‌كى له‌ ده‌سوه‌پێكردن ئێ پرووژه‌ هوكاره‌كردن ئه‌و مناڵه‌یله‌سه‌ ك له‌ ناوچه‌یل ژێر كاریگه‌رى ڕاسه‌وخوى جه‌نگ داعش بوینه‌ تاگه‌ر بتوێه‌نن وه‌ڕاسی جه‌هان له‌ بار ژیان و كاره‌سات ئنسانى ك وه‌سه‌رێان هاتیه‌ ئاگاداره‌و بكه‌ن.
ج ك
